Diari Oficial de la Generalitat Valenciana


Sumari del DOGV 4210, del 14-03-2002 (2002/2565)

Informació pública de l'alternativa tècnica de programa acompanyada de documentació d'homologació i de pla parcial per a executar l'actuació integrada l'àmbit territorial de la qual és la UE número 1 del pla assenyalat.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2565


Organisme emissor
:   Urbanizadora Balo Plus, SA

Tipus de document
:   Anunci

Informació pública de l'alternativa tècnica de programa acompanyada de documentació d'homologació i de pla parcial per a executar l'actuació integrada l'àmbit territorial de la qual és la UE número 1 del pla assenyalat. [2002/Q2565]
  
La mercantil Urbanizadora Baló Plus, SA, amb domicili a Paiporta (València), carrer de Sant Jordi, número 2, 2a, mitjançant aquest edicte fa saber a tots els possibles interessats o afectats:
  
Primer. Que, amb l'aprovació de l'Agrupació d'Interés Urbanístic Masía de Baló de Riba-roja de Túria, ha formulat una alternativa tècnica de programa acompanyada de document d'homologació i de pla parcial per a executar l'actuació integrada l'àmbit territorial de la qual és la unitat d'execució número 1, delimitada al pla parcial i document d'homologació assenyalats. Els límits del territori ordenat per aquests instruments urbanístics són: al nord, limita amb la carretera de Cheste; al sud, amb l'A-3; a l'est, amb el sector Bassa; i, a l'oest, amb camí. Aquest territori es divideix en tres unitats d'execució.
  
Segon. L'objecte del programa és urbanitzar la primera de les tres unitats d'execució en què es divideix el sector, així com executar les infraestructures comunes a las tres unitats i construir la nova connexió del sector amb l'A-3 mitjançant l'execució d'un pont sobre el barranc del Poyo que enllaçarà amb el nus situat al terme municipal de Chiva, de manera que part d'aquesta nova connexió afecta Chiva i la integra a les xarxes d'infraestructures generals existents i en fa possible la integració amb el confrontant sector Bassa de Riba-roja de Túria.
  
Tercer. Els documents de planejament abans esmentats juntament amb l'alternativa tècnica integrada pels projectes d'urbanització, projecte d'estació depuradora d'aigües residuals, projecte de portada d'aigua potable, dipòsit i bombes, projecte de col·lector d'aigües pluvials per a la UE números 1 i 2, i projecte de nou accés a l'A-3 es van dipositar a l'Ajuntament de Riba-roja de Túria, el dia 7 de març de 2002. Així mateix, aquesta documentació s'ha protocol·litzat en igual data a la Notaria del senyor Francisco Moret Martínez, situada a Benaguasil (València), carrer del Castell, número 4.
  
Quart. Dins del termini de 20 dies, comptadors des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria esmentada, en horari d'oficina, per a obtenir una còpia de l'acta de protocol·lització del document esmentat o sol·licitar que se li hi exhibisca. Així mateix, es fa constar la possibilitat de consultar a l'Ajuntament de Riba-roja de Túria les actuacions derivades de la documentació dipositada i de presentar davant d'aquest tant al·legacions com alternatives tècniques que pretenguen competir amb la que ara s'exposa al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi.
  
Cinqué. Així mateix, i a fi d'obtenir l'adjudicació en règim d'adjudicació preferent, de conformitat amb l'article 50 de la Llei Reguladora de l'Activitat Urbanística, els estatuts i els acords socials de l'Agrupació d'Interés Urbanístic Masía de Baló de Riba-roja de Túria s'exposen al públic juntament amb l'alternativa tècnica i els documents de planejament assenyalats.
  
Sisé. Aquest anunci compleix el que s'estableix en l'article 48.1.c de la Llei Reguladora de l'Activitat Urbanística.